Miestne zastupiteľstvo  mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 5. mája  2009

Materiál číslo:360/2009

K bodu: R ô z n e 
 Alternatívne možnosti využitia objektu na Fedinovej č. 7, Bratislava

Predkladá:					Návrh uznesenia:

Marián Miškanin 				Miestne zastupiteľstvo mestskej časti 
prednosta	                  				Bratislava-Petržalka

					           s ch v a ľ u j e 

	                                                     alternatívny návrh č. ....... na využitie objektu
                                                                      bývalej MŠ Fedinova ul.č. 7   	 
Spracovateľ:					
Alžbeta Broszová
referát SMM

Ing. Ján Kubička
vedúci oddelenia NM

	
Dôvodová správa

	Budova bývalej materskej školy na Fedinovej ul.č. 7 Bratislava–Petržalka bola prenajatá súkromnej spoločnosti MEDIKA-R, n.o. za účelom zriadenia Zdravotno–sociálneho domova na dobu určitú do 31. 07. 2027. Tento nájomný vzťah bol však z dôvodu nedodržania zmluvných podmienok ukončený dňom 30. 9. 2008 dohodou. V súčasnosti je objekt uzavretý, ochrana majetku je zabezpečená nepretržitou strážnou službou do 30. 04.  2009.
Miestne zastupiteľstvo na svojom zasadnutí dňa 3. februára 2009 uznesením č. 314 schválilo alternatívny návrh č. 2 na využitie objektu bývalej MŠ a to vrátením do siete škôl a školských zariadení SR s tým, že prevádzkovateľom bude súkromná osoba. Následne dňa 10. marca 2009 na svojom zasadnutí uznesením č. 341 schválilo podmienky verejnej obchodnej súťaže na výber nájomcu.
Dňa 15. 04. 2009 sa uskutočnilo otváranie obálok v rámci vyhlásenej verejnej obchodnej súťaže o najvhodnejší návrh na uzavretie zmluvy o nájme nehnuteľnosti na Fedinovej č. 7. Do súťaže sa prihlásil iba jeden uchádzač. Po otvorení obálok, komisia konštatovala, že uchádzač nesplnil všetky podmienky verejnej obchodnej súťaže a navrhla odmietnuť tento návrh.
V záujme budúceho efektívneho využitia objektu predkladáme alternatívne návrhy ďalšieho postupu. Všetky sú orientované na riešenie v prospech plnenia určitých častí sociálneho programu mestskej časti Bratislava-Petržalka.

1. Poskytovanie sociálnych služieb
Návrh predpokladá zriadenie zariadenia pre sociálne slabšie zabezpečených starších občanov, ktorí napriek svojmu telesnému a duševnému postihnutiu nemôžu byť umiestnení v zdravotníckom zariadení. Náklady na sfunkčnenie objektu za týmto účelom  predstavujú náklady na opravu resp. rekonštrukcie budovy. Tento návrh bol spracovaný odborným oddelením miestneho úradu, ktorý podrobne uvádza potrebu zriadenia takéhoto typu zariadenia, ktorý absentuje v našej mestskej časti. Taktiež bol spracovaný Strediskom sociálnych služieb Petržalka návrh projektu na zriadenie zariadenia pre seniorov (predtým Domov dôchodcov).

2. Poskytovanie zdravotníckych služieb
Okrem už vyššie uvedenej alternatívy využitia objektu na Fedinovej 7 sme zaznamenali aj záujem pre jeho rekonštrukciu a využitie v oblasti zdravotníctva a zdravotníckych služieb. Toho času evidujeme niekoľko záujemcov, ktorí prejavili o toto zariadenie záujem. Ide o spoločnosť Histopatológia, a.s., ktorá má záujme o zriadenie zariadenia na poskytovanie komplexných laboratórnych, histologických, patologických a iných vyšetrení, Ing. Miroslav Havránek, Zakladateľ neziskovej organizácie, Plzenská 7, Bratislava predložil žiadosť na zriadenie špecializovaného zdravotného strediska pre starostlivosť o ošetrovanie otvorených rán. Taktiež Skaustká esperantská liga Slovenska – SELSLO so sídlom Plzenská 7/17 a Slovenská spoločnosť pre ošetrovanie otvorených rán so sídlom na Heyrovského 6 predložili žiadosť na zriadenie zariadenia pre liečenie otvorených rán. Pri  ponúknutí objektu na tento druh využitia je možné očakávať aj iné navrhnuté riešenia.

Navrhnuté alternatívy je potrebné posúdiť porovnaním všetkých dopadov pre obyvateľstvo a rozpočet mestskej časti a následne vybrať tú, ktorá bude základom pre ďalší postup.